PMIndiaData/PMIndiaSum huggingface dataset:
મંત્રીમંડળે અંગ પ્રત્યારોપણ સેવાઓના ક્ષેત્રમાં સહકાર પર ભારત અને સ્પેન વચ્ચે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકમાં અંગ પ્રત્યારોપાણ સેવાઓના ક્ષેત્રમાં ભારતના સ્વાસ્થ્ય અને કુટુંબ કલ્યાણ મંત્રાલયના ડિરેક્ટોરેટ જનરલ ઓફ હેલ્થ સર્વિસીસ અને સ્પેનના સ્વાસ્થ્ય, સામાજિક સેવાઓ અને સમાનતા મંત્રાલયના રાષ્ટ્રીય પ્રત્યારોપાણ સંસ્થા વચ્ચે થયેલા સમજૂતીકરાર (એમઓયુ) પર થયેલા હસ્તાક્ષરને મંજૂરી આપી છે. આ એમઓયુ અંગ અને પેશી ખરીદી અને પ્રત્યારોપાણના ક્ષેત્રમાં દ્વિપક્ષીય સહકારની સુવિધા આપશે તથા બંને દેશો વચ્ચે સમજૂતી વધારશે. તેમાંથી પ્રાપ્ત જાણકારીથી અંગ નિષ્ફળતાના અંતિમ તબક્કાથી પીડાતા દર્દીઓને આપવામાં આવતી સેવાઓમાં સુધારો કરવામાં મદદ મળશે. સ્પેન આગામી દ્વિપક્ષીય બેઠક દરમિયાન સમજૂતીકરાર પર હસ્તાક્ષર કરશે.
પ્રધાનમંત્રીએ બિહારની ફેક્ટરીમાં બોઈલર વિસ્ફોટના કારણે મૃત્યુ પામેલ લોકો પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બિહારના મુઝફ્ફરપુરની એક ફેક્ટરીમાં બોઈલર વિસ્ફોટ થતા જીવ ગુમાવનારા લોકો માટે ઊંડા શોકની લાગણી વ્યક્ત કરી હતી. પ્રધાનમંત્રીએ એક ટ્વીટમાં કહ્યું; “બિહારના મુઝફ્ફરપુરની એક ફેક્ટરીમાં થયેલી દુર્ઘટના અત્યંત દુઃખદ છે. હું મૃતકોના પરિજનો પ્રત્યે ઊંડી સંવેદનાઓ વ્યક્ત કરૂં છું. સાથે જ ઘાયલો તુરંત સ્વસ્થ થાય એવી પ્રાર્થના કરૂં છું.” પ્રધાનમંત્રીએ બિહારના મુઝફ્ફરપુરની એક ફેક્ટરીમાં થયેલા બોઈલર વિસ્ફોટના કારણે ભોગ બનેલા લોકો માટે પ્રાઈમ મિનિસ્ટર્સ રિલિફ ફંડ (પીએમએનઆરએફ)માંથી આર્થિક સહાય પણ મંજૂર કરી છે. પ્રધાનમંત્રી કાર્યાલયે ટ્વીટ કર્યુ; “પ્રધાનમંત્રીએ મુઝફ્ફરપુરની એક ફેક્ટરીમાં બનેલી દુર્ઘટનાના કારણે પ્રત્યેક જીવ ગુમાવનાર વ્યક્તિના નજીકના પરિજન માટે પીએમએનઆરએફમાંથી રૂ. 2 લાખની આર્થિક સહાય મંજૂર કરી છે. પ્રત્યેક ઘાયલને રૂ. 50000 આપવામાં આવશે.”
મંત્રીમંડળને ભારત અને પ્રજાસત્તાક કોરિયા વચ્ચે સંયુક્તપણે ટપાલ ટીકિટબહાર પાડવા માટે થયેલા સમજૂતીકરાર અંગે જાણકારી આપવામાં આવી

પ્રધાનમંત્રી શ્રી નરેન્દ્ર મોદીનાં નેતૃત્વમાં કેન્દ્રીય મંત્રીમંડળને ભારત અને પ્રજાસત્તાક કોરિયા વચ્ચે ફેબ્રુઆરી, 2019માં થયેલા સમજૂતીકરાર (એમઓયુ)ની જાણકારી આપવામાં આવી હતી. ભારત સરકારનાં સંચાર મંત્રાલયનાંપોસ્ટ વિભાગ તથા પ્રજાસત્તાક કોરિયાની સરકારના વિજ્ઞાન અને આઇસીટી (કોરિયા પોસ્ટ) મંત્રાલય “કોરિયાની ક્વિન હુર હવાંગ-ઓક”ની થીમ પર સંયુક્તપણે ટપાલ ટીકિટ બહાર પાડવા સંમત થયા છે. સંયુક્ત ટપાલ ટીકિટ વર્ષ 2019નાં અંત સુધીમાં પારસ્પરિક રીતેઅનુકૂળ તારીખે પ્રસિદ્ધ કરવામાં આવશે.
પ્રધાનમંત્રીએ દહેરાદૂનના વિદ્યાર્થી અનુરાગ રામોલાને પત્ર લખ્યો, નાની ઉંમરે વિદ્યાર્થીની રાષ્ટ્રીય હિતના મુદ્દાઓની સમજથી પ્રભાવિત

પ્રધાનમંત્રી શ્રી નરેન્દ્ર મોદી દેશની યુવા પેઢી, ખાસ કરીને વિદ્યાર્થીઓ સાથે સમયાંતરે સંવાદ સ્થાપિત કરીને તેમનું મનોબળ વધારતા રહે છે. ‘મન કી બાત’ હોય, ‘પરીક્ષા પે ચર્ચા’ હોય કે અંગત સંવાદો હોય, પ્રધાનમંત્રી મોદીએ હંમેશા યુવાનોની ચિંતાઓ અને જિજ્ઞાસાઓને વિવિધ માધ્યમો દ્વારા સમજીને પ્રોત્સાહિત કર્યા છે. જેના ભાગરૂપે પ્રધાનમંત્રીએ તેમના પત્રનો જવાબ આપીને દેહરાદૂનના 11મા ધોરણના વિદ્યાર્થી અનુરાગ રામોલાની કલા અને વિચારોની ફરી એકવાર પ્રશંસા કરી છે. અનુરાગના વિચારોથી પ્રભાવિત થઈને પ્રધાનમંત્રીએ પત્રમાં લખ્યું, "તમારી વૈચારિક પરિપક્વતા પત્રમાંના તમારા શબ્દો અને 'ભારતની સ્વતંત્રતાના અમૃત મહોત્સવ' ચિત્ર માટે પસંદ કરાયેલ થીમમાં પ્રતિબિંબિત થાય છે. મને આનંદ છે કે તમે સમજણ વિકસાવી છે. કિશોરાવસ્થાથી જ રાષ્ટ્રીય હિત સંબંધિત મુદ્દાઓ અને તમે એક જવાબદાર નાગરિક તરીકે દેશના વિકાસમાં તમારી ભૂમિકાથી વાકેફ છો. આત્મનિર્ભર ભારતના નિર્માણમાં તમામ દેશવાસીઓના યોગદાનની પ્રશંસા કરતી વખતે, પ્રધાનમંત્રીએ આગળ લખ્યું : “આઝાદીના આ અમૃતકાલમાં, દેશ સામૂહિક શક્તિ મજબૂતાઈ અને ‘સબકા પ્રયાસ’ના મંત્ર સાથે આગળ વધી રહ્યો છે. આવનારા વર્ષોમાં એક મજબૂત અને સમૃદ્ધ ભારતના નિર્માણમાં આપણી યુવા પેઢીનું યોગદાન મહત્વપૂર્ણ બની રહેશે.” અનુરાગને સફળ ભવિષ્ય માટે શુભેચ્છા પાઠવતા પ્રધાનમંત્રી મોદીએ વિશ્વાસ વ્યક્ત કર્યો છે કે તેઓ સફળતાની ઈચ્છા સાથે સર્જનાત્મકતા સાથે જીવનમાં આગળ વધવાનું ચાલુ રાખશે. અનુરાગને પ્રેરણા આપવા માટે આ પેઇન્ટિંગ નરેન્દ્ર મોદી એપ અને વેબસાઇટ narendramodi.in પર પણ અપલોડ કરવામાં આવી છે. એ યાદ રાખવું જોઈએ કે અનુરાગે અગાઉ પ્રધાનમંત્રીને પત્ર લખીને રાષ્ટ્રીય હિત સાથે સંબંધિત વિષયો પરના તેમના વિચારોથી વાકેફ કર્યા હતા. અનુરાગે પોતાના પત્રમાં લખ્યું છે કે તેઓ પ્રતિકૂળ પરિસ્થિતિમાં પણ ધીરજ ન ગુમાવવા, સખત પરિશ્રમ અને ઈમાનદારીથી પોતાના લક્ષ્ય તરફ આગળ વધવાની અને દરેકને સાથે લઈને ચાલવાની પ્રેરણા પ્રધાનમંત્રી પાસેથી મેળવે છે. નોંધ: અનુરાગ રામોલાને કલા અને સંસ્કૃતિ માટે 2021નો પ્રધાનમંત્રીનો રાષ્ટ્રીય બાળ પુરસ્કાર એનાયત કરવામાં આવ્યો છે.
પ્રધાનમંત્રીએ વીડિયો કોન્ફરન્સનાં માધ્યમથી દેશભરમાં ગ્રામીણ વિદ્યુતીકરણ અને સૌભાગ્ય યોજનાઓનાં લાભાર્થીઓ સાથે વાર્તાલાપ કર્યો

પ્રધાનમંત્રી શ્રી નરેન્દ્ર મોદીએ વર્ષ 2014 પછી વિદ્યુતીકરણ થયેલા દેશભરનાં ગામડાંઓનાં નાગરિકોની સાથે આજે વાતચીત કરી હતી. પ્રધાનમંત્રીએ વીડિયો કોન્ફરન્સનાં માધ્યમથી સહજ બીજલી હર ઘર યોજના – ‘સૌભાગ્ય યોજના’નાં લાભાર્થીઓ સાથે ચર્ચા કરી હતી. પ્રધાનમંત્રીના વીડિયો કોન્ફરન્સનાં માધ્યમથી વિવિધ સરકારી યોજનાઓનાં લાભાર્થીઓ સાથેના વાર્તાલાપની શ્રૃંખલાનો આ 10મો સંવાદ હતો. પ્રધાનમંત્રીએ તાજેતરમાં વિદ્યુતીકૃત થયેલા 18,000 ગામડાઓનાં ગ્રામજનો સાથે વાતચીત દરમિયાન આનંદ વ્યક્ત કરતાં કહ્યું હતું કે, “જે લોકોએ અંધકારનો અનુભવ કર્યો નથી, તેઓ પ્રકાશનો અર્થ સમજી શકતાં નથી. જે લોકોએ અંધારામાં જીવન પસાર કર્યું નથી, તેમને પ્રકાશનાં મૂલ્યનો અહેસાસ નથી.” પ્રધાનમંત્રીએ આ વાતચીત દરમિયાન કહ્યું હતું કે, એનડીએ સરકાર સત્તામાં આવ્યાં પછી હજારો ગામોનું વિદ્યુતીકરણ કર્યું છે. તેમણે કહ્યું હતું કે, અગાઉની સરકારે આપેલા જૂઠ્ઠાં વચનોથી વિપરીત વર્તમાન સરકારે દરેક ગામે વિજળી પહોંચાડવાનું વચન આપ્યું છે. પ્રધાનમંત્રીએ જણાવ્યું કે, સરકારે વિજળીની સાથે-સાથે દેશભરમાં તેની વિતરણ વ્યવસ્થામાં પણ સુધારો કર્યો છે. તેમણે કહ્યું હતું કે, આઝાદીનાં 70 વર્ષ પછી પણ આ 18,000 ગામડાઓને વિજળી નહોતી મળી, જેના વિદ્યુતીકરણનું કામ છેલ્લાં ચાર વર્ષમાં એનડીએ સરકારે પાર પાડ્યું છે. પૂર્વોત્તરમાં મણિપુરના લીસાંગ ગામને 28 એપ્રિલ, 2018નાં રોજ દેશના અંતિમ ગામ તરીકે વિદ્યુતીકૃત કરવામાં આવ્યું હતું. શ્રી નરેન્દ્ર મોદીએ જણાવ્યું હતું કે, આ 18,000 ગામડાંઓનું વિદ્યુતીકરણ કરવાનું કામ થોડું મુશ્કેલ હતું, કારણ કે તેમાંથી મોટાં ભાગનાં ગામડાંઓ અંતરિયાળ વિસ્તારો, પહાડી વિસ્તારો અને નબળાં સંપર્ક ધરાવતાં ક્ષેત્રોમાં હતાં. તેમણે કહ્યું હતું કે, તમામ મુશ્કેલીઓ હોવા છતાં લોકોની એક સમર્પિત ટીમે દરેક ગામનાં વિદ્યુતીકરણનું સ્વપ્ન સાકાર કરવા આકરી મહેનત કરી હતી. પ્રધાનમંત્રીએ કહ્યું હતું કે, સરકારે પૂર્વ ભારતની કાયાપલટ કરી છે. આ વિસ્તારમાં 18,000 ગામડાંઓમાંથી 14,582 ગામડાંઓમાં વીજળીનો પુરવઠો ઉપલબ્ધ જ નહોતો, ત્યારે પૂર્વોત્તર ક્ષેત્રમાં 4,590 ગામડાઓમાં વીજળીની સુવિધા નહોતી. તેમણે જણાવ્યું હતું કે, સરકારે પૂર્વ ભારતનાં વિકાસ અને તેનાં સંપૂર્ણ વિદ્યુતીકરણને પ્રાથમિકતા આપી છે અને અત્યારે ભારતનો પૂર્વીય વિસ્તાર ભારતની વિકાસ યાત્રામાં બહુ મોટી ભૂમિકા અદા કરે છે. પ્રધાનમંત્રીએ જણાવ્યું હતું કે, પ્રધાનમંત્રી સહજ બીજલી હર ઘર યોજના દેશનાં દરેક ઘરમાં વીજળી પહોંચાડવાનાં ઉદ્દેશ સાથે શરૂ થઈ છે અને અત્યાર સુધીમાં આ યોજનાનાં માધ્યમ થકી 86 લાખથી વધારે કુટુંબોનું વિદ્યુતીકરણ થઈ ગયું છે. યોજના યુદ્ધનાં ધોરણે ચાલી રહી છે અને તે આ ચાર કરોડ કુટુંબો માટે વીજળીનું જોડાણ સુનિશ્ચિત કરશે. પ્રધાનમંત્રી સાથે વાતચીત કરતાં અંતરિયાળ વિસ્તારોનાં ગામડાંઓનાં લાભાર્થીઓએ જણાવ્યું હતું કે, વીજળીએ હંમેશા માટે તેમનાં જીવનની દિશા બદલી નાંખી છે. સૂર્યાસ્ત અગાઉ પોતાનું કામ પૂર્ણ કરનાર લોકો અને ફાનસનાં માધ્યમથી અભ્યાસ માટે મજબૂર બાળકોનાં જીવનમાં વિદ્યુતીકરણથી પ્રકાશ પથરાયો છે. મોટા ભાગનાં લાભાર્થીઓએ જણાવ્યું હતું કે, તેમનાં જીવનની ગુણવત્તામાં મોટો સુધારો થયો છે. આ લાભાર્થીઓએ પોતાનાં ઘરોમાં વીજળીની સુવિધા ઉપલબ્ધ કરાવવા માટે પ્રધાનમંત્રીનો આભાર માન્યો હતો.
ધાનમંત્રીએ ઉત્તરાખંડનાં હર્શિલમાં જવાનો સાથે દિવાળીની ઉજવણી કરી

પ્રધાનમંત્રી શ્રી નરેન્દ્ર મોદીએ આજે ઉત્તરાખંડમાં હર્શિલમાં ભારતીય સેના અને આઇટીબીપીનાં જવાનો સાથે દિવાળીની ઉજવણી કરી હતી. આ પ્રસંગે જવાનોને શુભેચ્છા આપતાં પ્રધાનમંત્રીએ કહ્યું હતું કે, દૂર બર્ફીલી પર્વતમાળાઓ પર તમે બધા દેશની સુરક્ષા કરો છો. તમારું આ કર્તવ્ય દેશનાં 125 કરોડ ભારતીયોનાં ભવિષ્ય અને સ્વપ્નોને સુરક્ષિત રાખવામાં સક્ષમ છે. તેમણે કહ્યું હતું કે, દિવાળી પ્રકાશનું પર્વ છે. આ પર્વ સદ્ઘગુણોનો પ્રકાશ ફેલાવે છે અને ભયને દૂર કરે છે. તેમણે કહ્યું હતું કે, તમે બધા જવાનો તમારી પ્રતિબદ્ધતા અને શિસ્તનાં માધ્યમથી સામાન્ય લોકોનાં મનમાં સુરક્ષા અને નીડરતાની ભાવના ભરી રહ્યાં છો. આ પ્રસંગે પ્રધાનમંત્રીએ યાદ કર્યું હતું કે, તેઓ જ્યારે ગુજરાતનાં મુખ્યમંત્રી હતાં, ત્યારથી દિવાળીની ઉજવણી જવાનો સાથે કરે છે. વર્ષો પહેલા કૈલાશ તેઓ માનસરોવરની યાત્રા પર આવ્યા હતાં, આઇટીબીપીનાં જવાનો સાથે તેમણે એ સંસ્મરણો તાજા કર્યા હતાં. પ્રધાનમંત્રીએ કહ્યું હતું કે, ભારત ઝડપથી સંરક્ષણ ક્ષેત્રમાં આગળ વધી રહ્યું છે. તેમણે ભૂતપૂર્વ સૈનિકોનાં કલ્યાણ માટે ઓઆરઓપી (વન રેન્ક, વન પેન્શન) સહિત સરકારનાં વિવિધ પગલાંઓ પર પોતાની વાત રજૂ કરી હતી. પ્રધાનમંત્રીએ કહ્યું હતું કે, ભારતીય સેના સંયુક્ત રાષ્ટ્રનાં શાંતિ જાળવવાનાં કાર્યમાં સંપૂર્ણ વિશ્વમાં પ્રશંસા મેળવી રહી છે. પ્રધાનમંત્રીએ જવાનોને મીઠાઈ અર્પણ કરી હતી. તેમણે આસપાસનાં વિસ્તારનાં લોકો સાથે પણ વાતચીત કરી હતી, જેઓ દિવાળીનાં પાવન પર્વ પર તેમને શુભેચ્છા આપવા એકત્ર થયાં હતાં.
કેબિનેટે ભારત અને તાઇવાન વચ્ચે વિમાન સેવા કરાર પર હસ્તાંક્ષરને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે તાઇપેઇમાં ભારત – તાઇપેઇ સંઘ (તાઇવાનમાં ભારતનું પ્રતિનિધિ કાર્યાલય) અને ભારતમાં તાઇપેઇ આર્થિક અને સાંસ્કૃતિક કેન્દ્ર (ભારતમાં તાઇવાનનું પ્રતિનિધિ કાર્યલય) ની વચ્ચે વિમાન સેવા કરાર પર હસ્તાક્ષર કરવાને મંજૂરી આપી દીધી છે. વર્તમાનમાં ભારત અને તાઇવાનની વચ્ચે કોઇ પણ ઔપચારિક વિમાન સેવા કરાર નથી અને વિમાન સેવાઓનું સંચાલન એર ઇન્ડિયા ચાર્ટ્સ લિમિટેડ (એઆઇઆરએલ) અને તાઇપેઇ એરલાઇન્સ એસોસિયેશન્સ (ટીએએ) ની વચ્ચે આદાન – પ્રદાન કરવામાં આવેલી એક સહેમતિ પત્ર (એમઓયુ) અંતર્ગત થઇ રહ્યું છે. વિમાન સેવાઓ સાથે સંબંધિત કરાર ભારત અને તાઇવાન વચ્ચે નાગરિક વિમાન સંબંધોમાં એક ઐતિહાસિક વધારો દર્શાવે છે અને તેમાં બંને પક્ષો વચ્ચે વેપાર, રોકાણ, પર્યટન અને સાંસ્કૃતિક આદાન – પ્રદાનને વધારવા માટેની અસીમ ક્ષમતા છે.
ગુજરાતમાં ગ્લોબલ પાટીદાર બિઝનેસ સમિટનાં ઉદ્ઘાટન સમયે પ્રધાનમંત્રીનાં ભાષણનો મૂળપાઠ

નમસ્તે, ગુજરાતના લોકપ્રિય મુખ્યમંત્રી શ્રી ભૂપેન્દ્રભાઈ પટેલ, કેન્દ્રીય મંત્રીમંડળના મારા સહયોગી શ્રી મનસુખભાઈ, શ્રી પુરુષોત્તમ રૂપાલા, અનુપ્રિયાજી, ગુજરાત ભાજપ પ્રમુખ શ્રી સી.આર. પાટીલ, સરદાર ધામના મુખ્ય સેવક શ્રી ગગજીભાઈ સુતરિયા, પાટીદાર સમાજના તમામ વરિષ્ઠ જનો, દેશ– વિદેશથી આવેલા તમામ મહેમાનો, ઉદ્યોગના સાથીદારો, દેવીઓ અને સજ્જનો. આમ તો આજનો કાર્યક્રમ એવો છે કે ગુજરાત સરકાર અને ગુજરાત ભારતીય જનતા પાર્ટી સંપૂર્ણપણે તમારી વચ્ચે હોત. પરંતુ આજે એક કાર્યક્રમ ભેગો થઈ ગયો. અમારા રાષ્ટ્રીય અધ્યક્ષ પણ આજે અમદાવાદમાં છે એટલે તેમનો પણ તમામ સાંસદો અને ધારાસભ્યો અને મંત્રીઓ સાથે મોટો કાર્યક્રમ છે. તેથી મેં કહ્યું, ચાલો, હું જાઉં છું, હું સંભાળી લઇશ. તેથી તેઓ બધા મુંઝવણમાં હતા પરંતુ મેં તેમને કહ્યું કે હું જઈશ, ચિંતા કરશો નહીં, તમે તમારો કાર્યક્રમ કરતા રહો. મારી સામે ઘણા બધા પરિચિત ચહેરાઓ જોઈને મને આનંદ થાય છે. આપણે બધા જાણીએ છીએ કે સુરત વિશ્વનાં સૌથી ઝડપથી વિકસતાં શહેરોમાંનું એક છે અને આજે તમે બધા સુરતમાં બેસીને નવા સંકલ્પો લઈ રહ્યા છો. આપ સૌને ખૂબ ખૂબ અભિનંદન. થોડા મહિનાના ગાળામાં, મને ફરીથી સરદાર ધામ સાથે જોડાયેલા મારા મિત્રોને મળવાનો મોકો મળ્યો છે, દેશ અને દુનિયામાં ગુજરાત અને ભારતનું ગૌરવ વધાર્યું છે એવાં આપ સૌ બહેનો અને ભાઇઓને ફરીથી મળવાનો મોકો મળ્યો છે. આ ગુજરાત અને ભારત પ્રત્યેના આપણા સહિયારા સંકલ્પ, સહિયારી પ્રતિબદ્ધતાનો પુરાવો છે. સાથીઓ, જ્યારે દેશને નવી આઝાદી મળી ત્યારે તે આઝાદીના શરૂઆતના દિવસો હતા અને એ સમયે સરદાર સાહેબે જે કહ્યું હતું અને તે મુશ્કેલ પરિસ્થિતિઓમાં સરદાર સાહેબના શબ્દોની તાકાત જુઓ. તેમણે કહ્યું હતું કે, 'ભારતમાં સંપત્તિની, વૅલ્થની કોઈ કમી નથી. આપણે ફક્ત આપણું મન, આપણા સંસાધનોને તેના સદુપયોગ માટે લગાવવા પડશે.’ હું કહું છું કે જ્યારે આપણે આઝાદીની લડાઈમાં આવનારાં 25 વર્ષનો સંકલ્પ લઈને નીકળ્યા છીએ ત્યારે સરદાર સાહેબની આ વાતને આપણે ક્યારેય ભૂલવી જોઈએ નહીં. આજે ભારત પાસે ઘણું બધું છે. આપણે ફક્ત આપણો આત્મવિશ્વાસ, આત્મનિર્ભરતાની ભાવનાને મજબૂત કરવી પડશે. આ આત્મવિશ્વાસ ત્યારે જ આવશે જ્યારે વિકાસમાં સૌની ભાગીદારી હશે, સૌના પ્રયાસો લાગશે. સાથીઓ, છેલ્લાં 8 વર્ષમાં દેશમાં બિઝનેસ, ઉદ્યમ, સર્જનાત્મકતામાં નવો વિશ્વાસ જગાવવાના પ્રયાસો કરાઇ રહ્યા છે. સરકારનો સતત પ્રયાસ છે કે તેની નીતિઓ અને તેની ક્રિયાઓ દ્વારા દેશમાં એવું વાતાવરણ સર્જાય કે સામાન્ય પરિવારનો યુવક પણ ઉદ્યોગસાહસિક બને, તેનું સ્વપ્ન જુએ, તેને ઉદ્યોગસાહસિકતા પર ગર્વ થાય. મેક ઈન ઈન્ડિયા, મેક ફોર ધ વર્લ્ડ – હું સમજું છું કે આને ન્યૂ ઈન્ડિયાની નવી સંસ્કૃતિ બનાવવા માટે કામ કરાઈ રહ્યું છે. તેથી, આધુનિક કનેક્ટિવિટીના ઇન્ફ્રાસ્ટ્રક્ચરનો વિકાસ, નવાં શહેરોનું નિર્માણ, જૂનાં શહેરોમાં સ્માર્ટ સુવિધાઓનો વિકાસ, દેશને નિયમો, કાયદાઓ, દસ્તાવેજો, અનુપાલનના બોજમાંથી મુક્ત કરવા, અને નવીનતા, વિચારને હાથ ધરવાનાં આવા તમામ કાર્યો એકસાથે કામ કરાઇ રહ્યું છે. સાથીઓ, આજે મુદ્રા યોજના દેશના તે લોકોને પોતાનો વ્યવસાય કરવા માટે પ્રોત્સાહન આપી રહી છે, જેમણે ક્યારેય તેના વિશે વિચાર્યું પણ ન હતું. સ્ટાર્ટ અપ ઈન્ડિયાથી તે ઈનોવેશન, તે પ્રતિભા પણ આજે યુનિકોર્નનાં સપનાને સાકાર થતા જોઈ રહ્યાં છે, જેમને કદી માર્ગ જડતો ન હતો. પ્રોડક્શન લિન્ક્ડ ઇન્સેન્ટિવ એટલે કે
પ્રધાનમંત્રી આવતીકાલે નારી શક્તિ વિજેતાઓ સાથે વાર્તાલાપ કરશે

પ્રધાનમંત્રી નરેન્દ્ર મોદી આવતીકાલે નવી દિલ્હીમાં  આવતીકાલે સવારે રાષ્ટ્રપતિ ભવન ખાતે યોજાનારા કાર્યક્રમમાં રાષ્ટ્રપતિ નારી શક્તિ પુરસ્કારોનું વિતરણ કરશે. આ રાષ્ટ્રીય પુરસ્કાર દર વર્ષેમહિલા સશક્તીકરણની દિશામાં, જેમાં ખાસ કરીને નિઃસહાય અને હાંસિયામાં ધકેલાયેલી મહિલાઓ માટે વ્યક્તિગત, સમૂહ, સંસ્થાએ કરેલી અસામાન્ય કામગીરીને બિરદાવવા માટે આપવામાં આવે છે.
પ્રધાનમંત્રી કાલે વારાણસી અને લખનઉ જશે

પ્રધાનમંત્રી શ્રી નરેન્દ્ર મોદી વારાણસી અને લખનઉ જશે. પ્રધાનમંત્રી વારાણસીમાં દિવ્યાંગજન સશક્તિકરણ સમારોહમાં સામેલ થશે. આ કાર્યક્રમ દિવ્યાંગ લોકોમાં સહાયતા ઉપકરણો વિતરણ કરવા માટે છે. પ્રધાનમંત્રી લખનઉમાં બાબા સાહેબ ભીમરાવ આંબેડકર વિશ્વવિદ્યાલયના છઠ્ઠા દિક્ષાંત સમારોહને સંબોધિત કરશે. પ્રધાનમંત્રી ભારતીય માઈક્રો ક્રેડિટ સોસાયટી દ્વારા આયોજિત ઈ-રિક્શા વિતરણ કાર્યક્રમમાં સામેલ થશે. પ્રધાનમંત્રી આંબેડકર મહાસભામાં બાબા સાહેબ ભીમરાવ આંબેડકરને શ્રદ્ધાંજલિ આપશે.
નેશનલ હેન્ડલૂમ ડે પ્રસંગે પ્રધાનમંત્રીનો સંદેશો

નેશનલ હેન્ડલૂમ ડે પ્રસંગે પ્રધાનમંત્રીએ નીચે મુજબ સંદેશો આપ્યો છે. ” નેશનલ હેન્ડલૂમ ડે પ્રસંગે આપણે સૌ એકરાર કરીએ કે આપણે હેન્ડલૂમ ક્ષેત્રને વેગ આપીશું અને આપણા રોજ બરોજના જીવના હેન્ડલૂમનો વધારેને વધારે ઉપયોગ કરીશું. આપણુ હેન્ડલૂમ ક્ષેત્ર ભારે વિવિધતા ધરાવે છે અને અગણિત લોકો માટે રોજગારીનું સાધન બન્યું છે. એમનેં આપણો સહયોગ મળશે તો તે વધુ પ્રોત્સાહિત થશે હેન્ડલૂમ ક્ષેત્ર સાથે ઘણી મહિલાઓ સંકળાયેલી હોવાથી હેન્ડલૂમ ક્ષેત્રનો વિકાસ મહિલા સશક્તિકરણ માટે પણ મહત્વનો છે. ”
પ્રધાનમંત્રી 22 સપ્ટેમ્બરનાં રોજ ઓડિશા અને છત્તિસગઢની મુલાકાત લેશે

પ્રધાનમંત્રી શ્રી નરેન્દ્ર મોદી 22 સપ્ટેમ્બર, 2018નાં રોજ ઓડિશા અને છત્તિસગઢની મુલાકાત લેશે. ઓડિશાનાં તાલચેરમાં તેઓ તાલચેર ફર્ટિલાઇઝર પ્લાન્ટને નવેસરથી શરૂ કરવા માટેની કામગીરીનો પ્રારંભ કરવાની તકતીનું અનાવરણ કરશે. ભારતમાં આ પ્રથમ પ્લાન્ટ છે, જે કોલ ગેસિફિકેશન આધારિત યુનિટ હશે. આ પ્લાન્ટમાં ખાતર ઉપરાંત કુદરતી ગેસનું પણ ઉત્પાદન થશે, જેથી દેશની ઊર્જાની જરૂરિયાતમાં યોગદાન થશે. પછી પ્રધાનમંત્રી ઝારસુગુડાનો પ્રવાસ કરશે, જ્યાં તેઓ ઝારસુગુડા એરપોર્ટનું ઉદઘાટન કરશે. આ એરપોર્ટ પશ્ચિમ ઓડિશાને ભારતનાં ઉડ્ડયન નકશામાં લાવશે તથા ઉડાન યોજના મારફતે પ્રાદેશિક હવાઈ જોડાણની સુવિધા થશે. પ્રધાનમંત્રી ગર્જનબહાલ કોલસાની ખાણો અને ઝારસુગુડા-બારાપલી-સરગેડા રેલ લિન્ક દેશને અર્પણ કરશે. તેઓ દુલંગા કોલસાની ખાણોમાંથી કોલસાનું ઉત્પાદન અને પરિવહનની શરૂઆત દર્શાવતી તકતીનું અનાવરણ પણ કરશે. પછી પ્રધાનમંત્રી છત્તિસગઢમાં જાન્જગીર ચમ્પા આવશે. તેઓ પરંપરાગત હાથવણાટ અને કૃષિ પરના પ્રદર્શનની મુલાકાત લેશે. તેઓ રાષ્ટ્રીય હાઇવે પ્રોજેક્ટ માટે અને પેન્ડરા-અનુપપુરની ત્રીજી રેલવે લાઇનનો શિલાન્યાસ કરશે. ત્યાર બાદ તેઓ જનસભાને સંબોધિત કરશે.
પ્રધાનમંત્રીનું આંતરરાષ્ટ્રીય યોગ દિવસ નિમિત્તે રાષ્ટ્રને સંબોધન

પ્રધાનમંત્રી શ્રી નરેન્દ્ર મોદીએ, આજે આંતરરાષ્ટ્રીય યોગ દિવસ નિમિત્તે વીડિયો કોન્ફરન્સના માધ્યમથી રાષ્ટ્રને સંબોધન કર્યું હતું. પ્રધાનમંત્રીએ જણાવ્યું હતું કે, આંતરરાષ્ટ્રીય યોગ દિવસ એ એકતાનો દિવસ છે. આ દિવસ સાર્વત્રિક ભાઇચારાનો દિવસ છે. કોવિડ-19ના કારણે ઉભી થયેલી વૈશ્વિક આરોગ્ય કટોકટીના કારણે, આ વર્ષે આંતરરાષ્ટ્રીય યોગ દિવસનું આયોજન ઇલેક્ટ્રોનિક માધ્યમ અને ડિજિટલ પ્લેટફોર્મ દ્વારા થઇ રહ્યું છે. પ્રધાનમંત્રીએ જણાવ્યું હતું કે, લોકો તેમના આખા પરિવાર સાથે મળીને પોતાના ઘરે જ યોગ કરી રહ્યા છે. તેમણે કહ્યું કે, યોગ આપણને સૌને ભેગા કરે છે. પ્રધાનમંત્રીએ જણાવ્યું હતું કે, ‘માય લાઇફ- માય યોગ’ વીડિયો બ્લૉગિંગ સ્પર્ધામાં સમગ્ર દુનિયામાંથી ખૂબ જ મોટી સંખ્યામાં લોકોએ ભાગ લીધો જે યોગની વધતી લોકપ્રિયતા પૂરવાર કરે છે. આજે, આપણે સૌએ મોટી સંખ્યામાં લોકોના જમાવડાથી દૂર રહેવું જોઇએ અને ઘરે જ આપણા પરિવાર સાથે યોગ કરવા જોઇએ. આ વર્ષની થીમ ‘યોગ એટ હોમ, યોગ વિથ ફેમિલિ’ (ઘરે યોગ, પરિવાર સાથે યોગ) છે. યોગ પરિવાર સાથે જોડાણને પ્રોત્સાહન આપે છે કારણ કે, બાળકો, યુવાનો, વડીલો સૌ કોઇ યોગ કરવા માટે ઘરમાં ભેગા થાય છે, તેનાથી ઘરમાં સકારાત્મક ઉર્જાનો સંચાર થાય છે. પ્રધાનમંત્રીએ ઉમેર્યું હતું કે, યોગ ભાવનાત્મક સ્થિરતામાં પણ વધારો કરે છે. પ્રધાનમંત્રીએ જણાવ્યું હતું કે, “યોગ આપણા શરીરમાં રોગ પ્રતિકારક શક્તિમાં વધારો કરે છે. તમારે પોતાના દૈનિક જીવનમાં અચૂકપણે પ્રાણાયામ કરવા જોઇએ. પ્રાણાયામ યોગ અથવા શ્વાસોચ્છવાસની ક્રિયા આપણા શ્વસનતંત્રને મજબૂત બનાવે છે. વર્તમાન સમયમાં તે વધુ સંબંધિત છે કારણ કે, કોવિડ-19 વાયરસ સૌથી વધુ પ્રમાણમાં આપણા શરીરમાં શ્વસનતંત્ર પર વિપરિત અસર કરે છે.” પ્રધાનમંત્રીએ જણાવ્યું હતું કે, યોગ અત્યારે એકતાના બળ તરીકે ઉભરી આવ્યા છે. તેના કારણે માનવજાત વચ્ચેનું બંધન વધુ ઘનિષ્ઠ થયું છે કારણ કે, તેમાં કોઇપણ પ્રકારની ભેદભાવની ભાવના નથી. તે વંશ, રંગ, જાતિ, આસ્થા અને રાષ્ટ્રથી ઉપર છે. કોઇપણ વ્યક્તિ યોગ કરી શકે છે. જો આપણે આપણા આરોગ્ય અને આશાના તારને સૂમેળમાં લાવી શકીએ તો એ દિવસ દૂર નથી જ્યારે આખી દુનિયા તંદુરસ્ત અને ખુશ માનવજાતની સાક્ષી બનવામાં સફળ થશે. યોગ ચોક્કસપણે આ બાબતને સાર્થક કરી શકે છે. પ્રધાનમંત્રીએ ઉમેર્યું હતું કે, “સજાગ નાગરિક તરીકે, આપણે એકજૂથ થઇને એક પરિવાર અને એક સમાજ તરીકે આગળ વધીશું. આપણે ‘યોગ એટ હોમ, યોગ વિથ ફેમિલિ’ને આપના જીવનનો હિસ્સો બનાવવાનો પ્રયાસ કરીશું. આપણે ચોક્કસપણે સફળ થઇશું. આપણે ચોક્કસપણે જીતીશું.”
જાહેર સાહસ પસંદગી બોર્ડ (પીઈએસબી)ના 3 માર્ચ.1987ના પ્રસ્તાવમાં સુધારા માટે કેબિનેટની મંજૂરી

પ્રધાનમંત્રી શ્રી નરેન્દ્ર મોદીની અધ્યક્ષતા હેઠળ મંત્રીમંડળની આર્થિક બાબતોની સમિતિએ જાહેર સાહસ પસંદગી બોર્ડ (પીઈએસબી)ની માર્ચ,1987ના પ્રસ્તાવમાં સુધારો કરવાના પ્રસ્તાવને મંજૂરી આપી દીધી છે.પ્રસ્તાવિત સુધારો આ મુજબ છે. (ક) કેન્દ્રીય જાહેર સાહસોમાં પાંચ વર્ષ માટેની નિયુક્તિમાં બિન-આંતરિક ઉમેદવાર તરીકે રાજ્ય જાહેર સાહસો તથા ખાનગી ક્ષેત્રના ઉમેદવારોની પસંદગી. (ખ) ત્રણ વર્ષ માટે જાહેર સાહસ પસંદગી બોર્ડના અધ્યક્ષ અને સભ્યોની પદભાર ગ્રહણ કરવાની તારીખથી 65 વર્ષની ઉંમર પુરી થવા સુધી અથવા તો આગળના આદેશ સુધી જે પણ પહેલાં હોય. સંદર્ભ કેન્દ્રીય જાહેર સાહસોમાં પસંદગીના પદોને વ્યાપક બનાવવા માટે રાજ્ય જાહેર સાહસો તથા ખાનગી ક્ષેત્રના ઉમેદવારોને મંજૂરી આપવાની નીતિ ઘડવામાં આવી.આને આગામી પાંચ વર્ષ માટે જરૂરી ફેરફાર સાથે વધારવાનો પ્રસ્તાવ છે જેથી જાહેર સાહસ પસંદગી બોર્ડ અસરકારક રીતે કામ કરી શકે. સુધારાથી કેન્દ્રીય જાહેર સાહસોમાં વધુ વ્યવસાયિક લોકો આવશે. રાજ્ય જાહેર સાહસો તથા ખાનગી ક્ષેત્રના ઉમેદવારોને મંજૂરી આપવાની નીતિથી કેન્દ્રીય જાહેર સાહસોમાં પસંદગીના પદો પર વ્યવસાયિકો પસંદગી માટે આવશે. આનાથી કેન્દ્રીય જાહેર સાહસોને પણ ફાયદો થશે.તેમને રાજ્ય જાહેર સાહસો તથા ખાનગી ક્ષેત્રમાં થી આવેલ કૌશલ્યનો લાભ મળશે અને ખાતરી થશે કે કેન્દ્રીય જાહેર સાહસો આંતરિક અને બાહ્ય બંને પ્રતિભાઓનો લાભ લઈ શકે.
પ્રધાનમંત્રીએ રથ યાત્રાના પ્રસંગે લોકોને શુભેચ્છા આપી

પ્રધાનમંત્રી શ્રી નરેન્દ્ર મોદીએ રથ યાત્રાના પ્રસંગે લોકોને શુભેચ્છા પાઠવી છે. પ્રધાનમંત્રીએ કહ્યું હતું કે, “રથ યાત્રાના પાવન પ્રસંગે તમને બધાને મારી હૃદયપૂર્વકની શુભેચ્છાઓ. ભગવાન જગન્નાથની અમીદ્રષ્ટિ દરેક પર સતત રહે તેવી પ્રાર્થના. ભગવાન જગન્નાથના આશીર્વાદ ગામડાઓના વિકાસ, ગરીબો અને ખેડૂતોની સુખાકારી તરફ દોરી જાય તથા ભારતની પ્રગતિને, દેશના વિકાસને નવી ઊંચાઈએ લઈ જશે.”
પ્રધાનમંત્રી 7 અને 8 ઓક્ટોબર, 2017નાં રોજ ગુજરાતની મુલાકાત લેશે

પ્રધાનમંત્રી શ્રી નરેન્દ્ર મોદી 7 અને 8 ઓક્ટોબર, 2017નાં રોજ ગુજરાતની મુલાકાત લેશે. પ્રધાનમંત્રી 7 ઓક્ટોબરની સવારે દ્વારકાધીશ મંદિરની મુલાકાત લેશે. તેઓ દ્વારકામાં ઓખા અને બેટ દ્વારકા વચ્ચે એક પુલ તેમજ અન્ય માર્ગ વિકાસ પ્રોજેક્ટનું ખાતમુહૂર્ત કરશે. અહીં તેઓ એક જનસભાને સંબોધિત કરશે. પ્રધાનમંત્રી દ્વારકાથી સુરેન્દ્રનગર જિલ્લાનાં ચોટિલા આવશે. અહીં તેઓ રાજકોટ ખાતે એક ગ્રીનફિલ્ડ એરપોર્ટનું ખાતમુહૂર્ત કરશે, અમદાવાદ-રાજકોટ રાષ્ટ્રીય રાજમાર્ગને છ માર્ગીય બનાવવા અને રાજકોટ-મોરબી સ્ટેટ હાઇવેને ચાર માર્ગીય બનાવવા માટે ખાતમુહૂર્ત કરશે. તેઓ સંપૂર્ણપણે ઓટોમેટિક મિલ્ક પ્રોસેસિંગ અને પેકેજિંગ પ્લાન્ટને પણ અર્પણ કરશે તથા સુરેન્દ્રનગરનાં જોરાવરનગર અને રતનપુર વિસ્તાર માટે પીવાનાં પાણીનાં વિતરણની પાઇપલાઇનનું પણ ઉદ્ઘાટન કરશે. અહીં પણ તેઓ એક જનસભાને સંબોધિત કરશે. ત્યારબાદ પ્રધાનમંત્રી ગાંધીનગર જશે. અહીં તેઓ આઇઆઇટી-ગાંધીનગરની નવનિર્મિત બિલ્ડિંગ દેશને અર્પણ કરશે અને પ્રધાનમંત્રી ગ્રામીણ ડિજિટલ સાક્ષરતા અભિયાન (પીએમજીદિશા) લોંચ કરશે. પીએમજીદિશાનો ઉદ્દેશ ગ્રામીણ વિસ્તારોમાં નાગરિકોને ડિજિટલ માધ્યમો અંગે જાણકારી આપવાનો છે. તે માહિતી, જ્ઞાન, શિક્ષણ અને હેલ્થકેર પ્રદાન કરશે. તે આજીવિકા પેદા કરવા માટે નવા વિકલ્પો ઊભા કરશે અને ડિજિટલ પેમેન્ટ મારફતે નાણાકીય સર્વસમાવેશકતા લાવશે. અહીં પણ તેઓ એક જનસભાને સંબોધિત કરશે. પ્રધાનમંત્રી 8 ઓક્ટોબરની સવારે વડનગર આવશે. તેઓ પ્રધાનમંત્રી બન્યા પછી તેમનાં વતનની આ પ્રથમ મુલાકાત હશે. અહીં તેઓ હાટકેશ્વર મંદિરની મુલાકાત લેશે. પછી એક જનસભામાં પ્રધાનમંત્રી પૂર્ણ રસીકરણના લક્ષ્યાંક તરફ વધારે ઝડપથી આગળ વધવા સઘન અભિયાન ઇન્દ્રધનુષ લોંચ કરશે. તે શહેરી વિસ્તારો અને રસીકરણનું ઓછું કવરેજ ધરાવતાં અન્ય વિસ્તારો પર વધારે ધ્યાન કેન્દ્રિત કરશે. પ્રધાનમંત્રી ઇમ્ટેકો લોંચ કરવાનાં પ્રસંગે હેલ્થ કામદારોને ઇ-ટેબ્લેટનું વિતરણ કરશે. ઇમ્ટેકો ભારતમાં ઓછા સંસાધનો ધરાવતાં વિસ્તારો વચ્ચે માતા, નવજાત બાળક અને બાળકનાં સ્વાસ્થ્યની વધારે સારસંભાળ લેવા શ્રેષ્ઠ નિરીક્ષણ, સપોર્ટ અને પ્રોત્સાહન મારફતે આશાની કામગીરી સુધારવા નવીન મોબાઇલ એપ્લિકેશન છે. ઇમ્ટેકો એટલે “ઇન્નોવેટિવ મોબાઇલ-ફોન ટેકનોલોજી ફોર કમ્યુનિટી હેલ્થ ઓપરેશન.” ગુજરાતીમાં “ટેકો” એટલે “સાથસહકાર”, જેથી “ઇમ્ટેકો” એટલે “હું તમને સાથસહકાર આપું છું.” પ્રધાનમંત્રી અહીં જનસભાને સંબોધિત કરશે. આ જ દિવસે બપોરે પ્રધાનમંત્રી ભરુચ જશે. અહીં તેઓ નર્મદા નદી પર નિર્માણ થનાર ભડભૂત બેરેજ માટે ખાતમુહૂર્ત કરશે. તેઓ ઉધના (સુરત, ગુજરાત) અને જયનગર (બિહાર) વચ્ચે અંત્યોદય એક્સપ્રેસને લીલી ઝંડી આપશે. તેઓ ખાતમુહૂર્ત કરવાની યાદગીરી સ્વરૂપે એક તકતીનું લોકાર્પણ કરશે તથા ગુજરાત નર્મદા ફર્ટિલાઇઝર કોર્પોરેશનનાં વિવિધ પ્લાન્ટનું ઉદ્ઘાટન કરશે. અહીં પણ તેઓ એક જનસભાને સંબોધિત કરશે. પ્રધાનમંત્રી 8 ઓક્ટોબરે સાંજે દિલ્હી પરત ફરશે.
પાંચ ઈન્ડિયન ઈન્સ્ટિટયુટસ ઓફ સાયન્સ એજ્યુકેશન એન્ડ રીસર્ચની સ્થાપના માટેના ખર્ચના સુધારેલા અંદાજો

પ્રધાનમંત્રી મોદીના અધ્યક્ષપદે મળેલી કેન્દ્રીય કેબિનેટે, કોલકાતા, પૂણે, મોહાલી, ભોપાલ અને થિરૂવનંથપુરમ ખાતે ઈન્ડિયન ઈન્સ્ટિટયુટસ ઓફ સાયન્સ એજ્યુકેશન એન્ડ રીસર્ચ (આઈઆઈએસઈઆર) સ્થાપવા માટે, મૂળ મંજૂર કરાયેલા રૂ.25000 કરોડના ખર્ચની સામે રૂ.4799 કરોડના ખર્ચના સુધારેલા અંદાજોને મંજૂરી આપી છે. આ પાંચેય સંસ્થાઓનું બાંધકામ ચાલુ છે એ તબક્કે, ખર્ચના સુધારેલા અંદાજોને અપાયેલી મંજૂરી, સંબંધિત કેન્દ્રીય મંત્રાલય તથા આ સંસ્થાઓના બોર્ડ ઓફ ગવનર્સને ૨૦૧૮-૧૯ સુધીમાં સંસ્થાઓને ૯૨૭૫ વિદ્યાર્થીઓ, ૯૨૮ ફેકલ્ટી (શિક્ષકો) અને શિક્ષણ કાર્ય સિવાયના ૧૦૨૦ના સ્ટાફ સાથે સંપૂર્ણ પણે કાર્યરત કરતાં કાયમી સંકૂલો સાથે તૈયાર કરવાના કામની ઝડપ વધારવામાં અને બધુજ કામ ઝડપથી પૂરૂં કરવામાં મદદરૂપ બનશે. આ સંસ્થાઓ એકજ છત્ર હેઠળ પૂર્વ સ્નાતક શિક્ષક સ્નાતકોત્તર શિક્ષણ અને સંશોધન કાર્યનું સંકલન કરશે. આ સંસ્થાઓ જડ-ચુસ્ત વહીવટી માળખાને વટાવી કે એવા સંશોધન માટે સુમેળ ભર્યું વાતાવરણ વિકસાવવા રાષ્ટ્રીય પ્રયોગશાળાઓ અને અન્ય સંશોધન સંસ્થાઓ સાથે વિચારવિનિમય કરશે તેમજ વિવિધ વિદ્યાશાખાઓ વચ્ચે સહયોગ દ્વારા સંશોધનને પ્રોત્સાહિત કરશે. વિજ્ઞાનનાં ઘણાં ક્ષેત્રો છેવટના તબક્કે વ્યવહારૂ વિજ્ઞાનના રૂપમાં વિકાસ પામે છે, જેવા કે , લેસર, સુપર કન્ડકિટવિટી, સેમીકન્ડકટર્સ ,નેનો મટીરીયલ વગેરે આવાં ક્ષેત્રમાનું સંશોધન સૂચક બૌદ્ધિક સંપત્તિનું સર્જન કરી શકે એમ છે, જે સારી એવી આવક ઉત્પન્ન કરવાની શકિત ધરાવે છે. આ સંસ્થાઓ અત્યંત કાબેલ અને તાલીમ સજ્જ માનવશકિતના નિર્માણમાં મોટો ફાળો આપશે, જે ટેકનોલોજીકલ માનવ સંસાધન ક્રાંતિમાં એક મુખ્ય ઉત્પ્રેરક બનશે,જેનો અનિવાર્યપણે દેશના આર્થિક વિકાસ પ્રભાવ પડશે.
પીએમએ તેજસ્વિન શંકરને ભારતનો પ્રથમ હાઈ જમ્પ મેડલ જીતવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ તેજસ્વિન શંકરને ભારતનો પ્રથમ હાઈ જમ્પ મેડલ જીતવા બદલ અભિનંદન પાઠવ્યા છે. કોમનવેલ્થ ગેમ્સ, 2022માં તેજસ્વિન શંકરનો હાઇ જમ્પમાં બ્રોન્ઝ પણ ટ્રેક એન્ડ ફિલ્ડમાં ભારતનો પ્રથમ છે. પ્રધાનમંત્રીએ ટ્વીટ કર્યું; “તેજસ્વિન શંકરે ઈતિહાસ રચ્યો. તેણે